Ima izkušnje z delom v Državnem svetu, kjer se je v treh mandatih redno udeleževal vseh sej, resno preučeval obravnavano gradivo, v sodelovanju s področnimi organizacijami in Socialno zbornico Slovenije pa pripravil tudi celo vrsto pobud, konkretnih predlogov za dopolnitev sistemske zakonodaje, postavljal vprašanja o aktualnih zadevah in vedno zagovarjal stališča v korist ohranjanja in razvoja socialne države, kar bo nedvomno delal tudi v sledečem mandatu.